A Bizottság határozata

(1997. február 14.)

a törzskönyvezett lovak Libanonból történő ideiglenes behozatalára, újbóli beléptetésére és behozatalára irányadó állat-egészségügyi feltételek tekintetében a 79/542/EGK tanácsi határozat, valamint a 92/260/EGK, a 93/195/EGK és a 93/197/EGK bizottsági határozat módosításáról

(EGT vonatkozású szöveg)

(97/160/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló 1990. június 26-i 90/426/EGK tanácsi irányelvre [1] és különösen annak 12., 13., 15., 16. cikkére, valamint 19. cikkének ii. pontjára,

mivel a legutóbb a 96/624/EGK bizottsági határozattal [2] módosított 79/542/EGK tanácsi határozat [3] jegyzéket állított össze azon harmadik országokról, amelyekből a tagállamok szarvasmarhafélék, sertések, lófélék, juh és kecske, friss hús és húsipari termékek behozatalát engedélyezik;

mivel a törzskönyvezett lovak ideiglenes behozatalára, ideiglenes kivitelt követő újbóli beléptetésére, valamint behozatalára irányadó egészségügyi feltételeket és az állatorvosi bizonyítvány kiállítását a legutóbb a 96/279/EK határozattal [4] módosított 92/260/EGK [5], 93/195/EGK [6] és 93/197/EGK [7] bizottsági határozat határozta meg;

mivel a Bizottság libanoni állatorvosi ellenőrző kiküldetését követően kezdetben úgy tűnt, hogy az állatorvosi szolgálatok nem ellenőrzik kielégítően az állat-egészségügyi helyzetet; mivel azonban azóta jelentős javulás történt, és ennek részeként átfogó szeroepidemiológiai felmérés készült az afrikai lópestisről, a takonykórról, a tenyészbénaságról és a fertőző kevésvérűségről, amelyet a lóféléken az ország egész területén elvégeztek és minden esetben negatív eredményt kaptak;

mivel Libanon több mint 30 éve mentes az afrikai lópestistől, és e betegség ellen ezen időszakban nem végeztek védőoltást;

mivel Libanon több mint 6 hónapja mentes a takonykórtól és a tenyészbénaságtól, valamint a lovak venezuelai fertőző agy- és gerincvelő-gyulladása és fertőző hólyagos szájgyulladás soha nem fordult elő;

mivel Libanon állat-egészségügyi hatóságai garantálták, hogy telefax, távirat vagy telex útján 24 órán belül értesítik a Bizottságot és a tagállamokat a 90/426/EGK irányelv A. mellékletében említett, lófélékben előforduló bármely fertőző vagy ragályos betegség megállapításáról, továbbá arról is, ha a lófélék oltási vagy behozatali rendjében bármilyen változás történik;

mivel az állat-egészségügyi feltételeket és állatorvosi bizonyítványok kiállítását az érintett harmadik ország állat-egészségügyi helyzetének megfelelően kell elfogadni; mivel ez az eset csak a törzskönyvezett lovakra vonatkozik;

mivel a 79/542/EGK határozatot és a 92/260/EGK, a 93/195/EGK és a 93/197/EGK határozatokat megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 79/542/EGK határozat mellékletének 2. részében a lófélék külön oszlopa az ISO kód betűrendjének megfelelő helyen a következő sorokkal egészül ki:

| "LB | Libanon | x" |

2. cikk

A 92/260/EGK tanácsi határozat a következőképpen módosul:

1. Az I. melléklet E. csoportjában szereplő harmadik országok listája az ISO kód betűrendjének megfelelő helyen a "Libanon" szóval egészül ki.

2. A II. E mellékletben meghatározott egészségügyi bizonyítvány címében a harmadik országok listája az ISO kód betűrendjének megfelelő helyen a "Libanon" szóval egészül ki.

3. cikk

A 93/195/EGK tanácsi határozat a következőképpen módosul:

1. Az I. melléklet E. csoportjában szereplő harmadik országok listája az ISO kód betűrendjének megfelelő helyen a "Libanon" szóval egészül ki.

2. A II. E mellékletben meghatározott egészségügyi bizonyítvány címében a harmadik országok jegyzéke az ISO kód betűrendjének megfelelő helyen a "Libanon" szóval egészül ki.

4. cikk

A 93/197/EGK tanácsi határozat a következőképpen módosul:

1. Az I. melléklet E. csoportjában szereplő harmadik országok listája az ISO kód betűrendjének megfelelő helyen a "Libanon" szóval egészül ki.

2. A II. melléklet E. részében meghatározott, a törzskönyvezett lovak állatorvosi bizonyítványára vonatkozó cím első fordulatában a harmadik országok jegyzéke a betűrendnek megfelelően a "Libanon" szöveggel egészül ki.

5. cikk

Ennek a határozatnak a tagállamok a címzettjei.

Kelt Brüsszelben, 1997. február 14-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 279., 1996.10.31., 33. o.

[3] HL L 146., 1979.6.14., 15. o.

[4] HL L 107., 1996.4.30., 1. o.

[5] HL L 130., 1992.5.15., 67. o.

[6] HL L 86., 1993.4.6., 1. o.

[7] HL L 86., 1993.4.6., 16. o.

--------------------------------------------------